Öt ember halt meg egy hét alatt vasúti balesetben | Bumm.sk
Tragikus vasúti balesetek
2019. július 8. hétfő - 18:00
Három embert halálra gázolt a vonat. Halálos baleset történt Csoltó (Čoltovo) és Tornalja (Tornaľa), valamint a Trencsén (Trenčín) és Vágaranyos (Zlatovce) közötti szakaszon. Pozsony (Bratislava) és Ligetfalu (Petržalka) között tehervonat gázolt el egy nőt. A sérültet kórházba szállították.
Tragédia a Lévai járásban - Gyorsvonat sodort el egy személyautót 2019. július 5. Halálos kimenetelű közlekedési baleset történt péntek délután a Lévai járásban fekvő Felsőpél (Horný Pial) település közelében egy vasúti átjárón.
„Alsópélnél (Pial) gyorsvonattal ütközött egy autó, az autóban utazó két nő életét vesztette” – közölte a szóvivő.
Lukáč felhívta a sofőrök figyelmét, nagy körültekintéssel hajtsanak át a vasúti kereszteződéseken és tartsák be a közlekedési szabályokat.
Elütött egy férfit (†41) a pozsonyi gyorsvonat Gömörpanyitnál 2019. július 3. Meghalt egy 41 éves férfi kedden éjjel 23:30 órakor Gömörpanyitnál (Gemerská Panica – Rozsnyói járás) a vasúti átjáró előtt, elütötte egy Tornalja felé közlekedő vonat – adta hírül a Gemer.korzar.sme.sk portál.
Többen is öngyilkosságot akartak elkövetni a múlt héten, például Alsóricsónál (Dolný Hričov), Pozsonyban (Bratislava) és Poprádnál (Poprad). „Az egyik öngyilkosjelöltet nem sikerült megtalálni, a másik kettőt megakadályozták abban, hogy a vonat elé feküdjön” – közölte Lukáč.